Welkom by SA Vryskutskrywer - Tuisblad
Het jy 'n storie om te vertel of wil jy geld met jou skryfwerk verdien?
Sukkel jy om jou manuskrip gepubliseer te kry?
Sou jy graag iets vir jou nageslag wou skryf?
Neem skooltake, opstelle en debattoesprake te veel gesinstyd in beslag?
Benodig jy 'n professionele skrywer, vertaler, redigeerder of webblad?
Soek jy inligting oor die vryskutbedryf, kompetisies of werkgeleenthede?
Is jy sommer net lus om vir die lekker daarvan te skryf?
Indien jy "ja" op enige van bogenoemde vrae kon antwoord is dit tyd om jou passie of behoefte in dade om te skep. Toevallig is jy nou op die regte plek. Ons het die oplossing vir al jou skryfprobleme en -vrae, asook die kennis en vermoë om jou skrywersdrome te bewaarheid...
SA Vryskutskrywer is die enigste webportaal wat uitsluitlik daarop gemik is om Afrikaanse vryskut joernaliste en -skrywers met raad en daad by te staan. Omdat ons self in die bedryf is weet ons waarna ervare kollegas én beginners soek. En ons weet wat redakteurs en uitgewers wil hê.
Ons weet ook hoe moeilik dit is om toepaslike nuus , vasgestelde tariewe , databasisse , dokumente , template en ander hulpbronne in die hande te kry wat spesifiek op die Afrikaanse vryskutskrywersmark van toepassing is. Om die waarheid te sê, is dit soms net gewoon onmoontlik, want "Engels! Engels! Alles Engels! ..."
Met die groeiende aanvraag na goeie Afrikaanse skryfwerk in alle genres, gekoppel aan die feit dat ál meer joernaliste weens afleggings in die vryskutpoel beland, is SA Vryskutskrywer daarop gemik om almal by te staan - of jy nou al vir jare in die bedryf is of net begin.
Ons het iets vir almal - van diegene wat hulp benodig met 'n vryskutbesigheid tot dié wat dalk net lus voel om 'n ander rigting met hul skryfwerk in te slaan, tot studente wat 'n basiese kursus soek voordat hulle universiteit toe gaan of 'n aspirant-skrywer wat 'n opinie of raad met 'n manuskrip wil hê - hier's beslis iets vir almal, met oorgenoeg ondersteuning.
'n Groot verskeidenheid sakpas skryfkursusse word aangebied. Dié kursusopleiding geskied deur middel van die internet en e-pos op 'n een-tot-een basis in jou eie tyd en in die gerief van jou eie huis.
Ons betaalopsies stel enigeen wat daarvan droom om 'n inkomste uit enige vorm van skryf te genereer - hetsy voltyds of deeltyds - in staat om dié drome te verwesenlik. Of, as jy sommer net vir ontspanning of die nageslag wil skryf, is daar ook genoeg kursusse en betaalmetodes om van te kies. Ons stel ook kursusse saam volgens spesifieke behoeftes.
Indien jy dalk net 'n sekere aspek van jou skryfwerk wil opknap het ons nét die blitskursus of spesiale verslag vir jou. Ons evalueer ook jou skryfwerk en help met redigering .
As jy jouself nie kan of wil verbind aan een-tot-een opleiding saam met 'n persoonlike opleier en verpligte werkopdragte nie, kan jy 'n selfstudiekursus uitsoek om jou volgens jou eie pas op jou skrywerspad te help - met dieselfde inligting.
Aangesien ons ook graag wil meehelp om skoliere en studente se akademiese skryfervarings so doeltreffend en aangenaam moontlik te maak bied ons kursusse wat spesifiek op dié groep gemik is, want na alles is hulle die skrywers van môre - en die oorlewing van Afrikaans in hul hande.
Uit eie ervaring weet ons ook dat skrywers reeds kleintyd ontwikkel, en met die oog hierop het ons 'n aantal kursusse net vir kinders beskikbaar sodat hulle reeds vroeg hul skryfvernuf kan vestig. Ons vertel ook meer omtrent loopbane in die skryfbedryf.
Omdat ons ook professionele vryskutskrywers en -joernaliste is wat tussendeur steeds moet werk om die pot aan die kook te hou, bied ons 'n wye verskeidenheid professionele dienste - teen billike tariewe - aan enigiemand wat dit benodig. Die bewese ervaring en professionaliteit van ons vryskutskrywers waarborg die gehalte.
Vir 'n minimale maandelikse fooi kan jy toegang tot ons premium-inhoud verkry vir inligting wat nie so maklik elders te vinde is nie. Deur middel van dié afdeling kan jy ook deel word van ons vryskutnetwerk om sodoende jou professionele blootstelling aan die mark te verhoog en meer werk te genereer.
Die gratis afdeling is daarop gemik om soveel moontlik dienste en hulpmiddels te verskaf om jou te help om jou vryskutbesigheid makliker te bedryf. As jy dalk vasgebrand het met 'n storie en 'n gevallestudie of telefoonnommer benodig, is die versoekeblad die antwoord op jou SOS. Jy kan nou selfs jou Engels bietjie opknap vir daardie noodsaaklike Engelse geskrifte wat jy af en toe móét neerpen.
Vir die weetgieriges is die mediamekka -afdeling ideaal om jou op alle vlakke van die skryfbedryf ingelig te hou en die taalpuriste kan gerus gereeld by ons Taalghoeroe kers opsteek.
'n Vryskutgereedskapkis wat gepak is met noodsaaklike toerusting soos rekenaarinligting en nuttige skryf - en taalwenke , kan meehelp dat jou vryskutbesigheid meer egalig vloei en jou stresvlakke verlaag word.
Gaan kyk gerus by die Ideesbank vir gratis artikelidees en gebeure en gooi gereeld jou oog op die werksgeleenthedeblad - daar's dalk net iets wat 'n inkomste kan genereer. Ons skryfkompetisieblad is ook so op datum moontlik en kan dalk net hierdie jaar vir jou 'n toekenning of welkome prys in die sak bring indien jy betyds inskryf.
Net om seker te maak jy kry nie dalk te mín inligting nie, kan jy op ons GRATIS nuusbrief inteken en 'n hele sak vol gratis geskenke ontvang. Onthou ook om jou skryfvernuf met ons skryfklub te toets.
O ja, en raak sommer vandag nog deel van ons groeiende vryskutskrywersgemeenskap deur by een of almal van ons sosiale netwerkblaaie en -groepe aan te sluit - Facebook , Twitter en LinkedIn .
En as jy daarvan hou om met kollegas te gesels kan jy dit oorweeg om by ons SkryfFORUM aan te sluit waar jy idees of opinies met mede-skrywers kan uitruil en raad en advies kan uitdeel of aanvra, of sommer net oor die nuus - of boek gebeure praat.
Onthou ook om gereeld op ons blog te gaan loer vir artikels en opinies wat slegs met die wêreld en bedryf van vryskutskryf in Suid-Afrika te doen het.
In 'n neutedop: Ons probeer jou 'n lees- en skryfervaring bied wat jy nêrens op die web sal raakloop nie - en ALLES slegs in Afrikaans. So trek daardie koppie koffie nader, doop jou Ouma -beskuit en sluit by ons aan...
Joernalistiek verskaf aan sy lesers die kans om 'n getuie van die geskiedenis te word; fiksie gee sy lesers die geleentheid om dit te lééf. ~ John Hersey